കൊടുവള്ളി സിറാജ് മേല്പാലം തുരങ്കപാത: നഷ്ടപരിഹാരവുമായി ബന്ധപ്പെട്ട് തഹസില്ദാര് യോഗം വിളിച്ചു ദേശീയപാത നവീകരിക്കുന്നതിനുള്ള സാധ്യതാ പഠനത്തിന്െറ പ്രാഥമിക റിപ്പോര്ട്ട് സമര്പ്പിച്ചു കൊടുവള്ളി: കൊടുവള്ളി ടൗണിലെ ഗതാഗതക്കുരുക്ക് പരിഹരിക്കുന്നതിനായി സംസ്ഥാന സര്ക്കാര് കിഫ്ബി വഴി 55.58 കോടി ചെലവഴിച്ച് നിര്മിക്കുന്ന സിറാജ് മേല്പാലം തുരങ്കപാതയുമായി ബന്ധപ്പെട്ട് നഷ്ടപരിഹാരം ലഭ്യമാക്കുന്നതിനായി 28ന് താമരശ്ശേരി തഹസില്ദാര് യോഗം വിളിച്ചു. പദ്ധതിക്കായി കടകള് നഷ്ടപ്പെടുന്ന സ്ഥാപന ഉടമകളുടെയും തൊഴിലാളികളുടെയും യോഗമാണ് ഈമാസം 28ന് കൊടുവള്ളി സഹകരണ ബാങ്ക് ഓഡിറ്റോറിയത്തില് നടക്കുക. സ്ഥാപന ഉടമക്ക് ആറുലക്ഷം രൂപയും തൊഴിലാളികള്ക്ക് ആറുമാസത്തേക്ക് 36000 രൂപയുമാണ് നഷ്ടപരിഹാരം നല്കുന്നത്. ഇതുമായി ബന്ധപ്പെട്ട് ആര്ക്കെങ്കിലും ആക്ഷേപങ്ങള് ഉണ്ടെങ്കില് ഈ യോഗത്തില് സ്ഥാപന ഉടമക്കും തൊഴിലാളികള്ക്കും ഉന്നയിക്കാവുന്നതാണ്. പദ്ധതിക്ക് ഭൂമി ഏറ്റെടുക്കല് നടപടിയുമായി ബന്ധപ്പെട്ട പ്രവര്ത്തനങ്ങളും ഏറെ മുന്നിലെത്തിയതായാണ് ബന്ധപ്പെട്ടവര് പറയുന്നത്. പദ്ധതിക്കെതിരെ വ്യാപാരികള് പ്രതിഷേധവുമായി രംഗത്തുവന്നിട്ടുണ്ടെങ്കിലും പദ്ധതിയുടെ പ്രവര്ത്തനങ്ങളുമായി സര്ക്കാര് മുന്നോട്ടുപോവുകയാണ്. ഇതിനിടെ കോഴിക്കോട്താമരശ്ശേരി കൊല്ലഗല് ദേശീയപാത എന്.എച്ച് 766 കോഴിക്കോട് മലാപ്പറമ്ബ് മുതല് അടിവാരം വരെയുള്ള 35 കി.മീറ്റര് ദൂരം വീതികൂട്ടി നവീകരിക്കുന്നതിനുള്ള സാധ്യതാ പഠനത്തിന്െറ പ്രാഥമിക റിപ്പോര്ട്ട് സമര്പ്പിച്ചു. സേലം ആസ്ഥാനമായുള്ള മുകേഷ് ആന്ഡ് അസോസിയേറ്റ് ആണ് സാധ്യതാപഠനം നടത്തുന്നത്. 2017ല് ഇതിന്െറ പ്രവര്ത്തനങ്ങള് ആരംഭിച്ചതാണെങ്കിലും 2019 മുതല് ഒരുവര്ഷം പ്രവര്ത്തനം നിലച്ചശേഷമാണ് വിണ്ടും നടപടികള് പുനരാരംഭിച്ചത്. ഇതില് കൊടുവള്ളിയിലും താമരശ്ശേരിയിലും ടൗണില് പുതിയ ബൈപാസ് നിര്മിക്കുന്നതിനും പദ്ധതിയുണ്ട്. ദേശീയപാതയില് കൊടുവള്ളിയില് 18.680 കി.മീ. മുതല് 24.640 വരെയും, താമരശ്ശേരിയില് 27.950 മുതല് 31.550 വരെയും ദൂരത്തിലാണ് പുതിയ ബൈപാസ് നിര്മിക്കുക. കഴിഞ്ഞദിവസം കലക്ടറുടെ സാന്നിധ്യത്തില് ജനപ്രതിനിധികള്, വിവിധ വകുപ്പുതല ഉദ്യോഗസ്ഥര് എന്നിവരെ പങ്കെടുപ്പിച്ച് ദേശീയപാത വിഭാഗം നടത്തിയ യോഗത്തില് സാധ്യതാപഠനം നടത്തിയതിന്െറ പ്രാഥമിക റിപ്പോര്ട്ട് അവതരിപ്പിക്കുകയുണ്ടായി. കുന്ദമംഗലം ടൗണില് കൂടി ബൈപാസ് നിര്മിക്കണമെന്ന ആവശ്യം യോഗത്തില് ഉയര്ന്നെങ്കിലും പദ്ധതിയില് ഉള്പ്പെട്ടിട്ടില്ല. റോഡ് ടാറിങ്, ഓവുചാല്, നടപ്പാത എന്നിവ സഹിതം 30 മീറ്റര് വീതിയിലാണ് അലൈന്മന്െറ് തയാറാക്കുന്നത്. നിലവിലെ വളവുകള് നവീകരിക്കും. റോഡ് സര്വേ നടത്തി അലൈന്മന്െറ്, എസ്റ്റിമേറ്റ് എന്നീ നടപടിക്രമങ്ങള് പൂര്ത്തീകരിച്ച് സ്ഥലം ഏറ്റെടുത്ത് റോഡ് വിപുലീകരണത്തിനുള്ള ടെന്ഡര് നടപടി വരെയുള്ള കാര്യങ്ങളാണ് മുകേഷ് അസോസിയേറ്റ് ഏറ്റെടുത്തിരിക്കുന്നത്. സ്ഥലം ഏറ്റെടുത്തു നല്കേണ്ട ബാധ്യത സംസ്ഥാന സര്ക്കാറിനാണ്. ഇതിനാവശ്യമായ ഫണ്ട് കേന്ദ്ര ഉപരിതല ഗതാഗത വകുപ്പാണ് നല്കുന്നത്.